104 
Szemelvények. 
akarsz, őszintén, az Istenedhez szólni, a magyarnak csak egy 
imája van; a Miatyánk. 
Szinte sajátságos, hogy Jankovicsban fejlődés nincs. Az 
ő első alpin cikke épp oly tökéletes, mint bármely azt követő. 
Emelkedés nála nincsen s nem is lehetséges. De még csodála- 
tosabb, hogy egy oly téren, mely a magyar kedélynek és 
magyar nyelvnek teljesen idegen volt, oly nyelvezetet alkotott, 
mely az érzelmeknek minden hullámzását, a leírásnak minden 
árnyalatát épp úgy, mint az alpin technikának bármely mozza- 
natát egyformán ki tudja fejezni, akár csak az e téren fejlett 
fokon álló bármely idegen nyelv. 
S mint nyelvében színmagyar, úgy érzelmeiben is mindig 
az marad. Magyar ő akkor, mikor völgyeit járja, mikor csúcsról 
néz végig a szabadság nagy emlékeit őrző Savóya, Piemont 
vagy Svájc földjére. De legszebben ott szólal meg a haza 
szeretete, hol annak áldoz kegyelete, kinek emléke s alkotásai 
örökkévalóbbak és hatalmasabbak nekünk, mint bármely más 
hegyóriás: Kossuth Lajosnak. 
Jankovics munkája szigorúan véve nem csupán túráinak 
leírásait tartalmazza. A munka összes alpin iratainak gyűjte- 
ménye. Előszava az alpinizmusnak fejtegetése és védőbeszéde, 
majd elmeséli az alpinizmus fejlődésének négy korszakát, külön 
leírásokban bevezet Ampezzo és Gádoré dolomitjai közé s a 
nyugati alpok jégvilágába. 
Épp azért, mert Jankovics valamennyi leírása egyformán 
tökéletes, nehezen lehetne megítélni, hogy melyik a legkiválóbb 
közöttük. Talán csak egyéni véleményemet tolmácsolom, ha 
számomra az Antelao, a Matterhorn és a Gran Paradiso a leg- 
kedvesebbek. Némelyik cikke, mint a Matterhorn és a Mont- 
Blanc, valóságos monograíiaszámba mehet, de mindegyikbe 
végtelenül ügyesen bele tudja venni az alpinizmus történetének 
a helyhez fűződő emlékezetesebb mozzanatait és prózájába 
beleszőve, megszólaltatja hat nyelv remekíróinak költői idézeteit. 
Megnyerő a vonzalom, mellyel hű vezetőihez viseltetik s 
mely sohasem fukarkodik az őszinte elismerésben, melyet ön- 
feláldozó és becsületes társai méltán megérdemelnek. Termé- 
szetesen hiányszik leírásaiból az a hang, melyet csak az 
szólaltathat meg, ki a veszélyekkel szemben elsőnek állván a 
